**KIEGÉSZÍTÉS**

**Szombathely Megyei Jogú Város Közgyűlésének 2025. május 29-i ülésének**

**7. napirendi pontjához**

Szombathely Megyei Jogú Város Önkormányzata (a továbbiakban: Önkormányzat) az Emberi Erőforrások Minisztériumával – az 1150/2020. (IV.10.) kormányhatározatnak megfelelően – 2022. december 31. napjáig a Weöres Sándor Színház Nonprofit Korlátolt Felelősségű Társaság (a továbbiakban: Színház) és a Mesebolt Bábszínház (a továbbiakban: Bábszínház) vonatkozásában 2020. május 29. napján közös működtetési megállapodást (a továbbiakban: Megállapodás) kötött, mely Megállapodások a 65/2023. (II.23.) Kgy. sz. határozat értelmében a Kulturális és Innovációs Minisztériummal (a továbbiakban: Minisztérium) 2024. december 31. napjáig, majd a 10/2025. (I.30.) Kgy. számú határozattal 2025. március 31. napjáig meghosszabbításra kerültek.

Az Önkormányzat, a Színház és a Bábszínház, valamint a Minisztérium közötti egyeztetések eredményeként, a Minisztérium előterjesztése alapján Magyarország Kormánya az egyes önkormányzati fenntartású színházak közös működtetéséről szóló 1095/2025. (IV. 7.) Korm. határozatban döntött a Színház további közös működtetéséről.

Fentiek alapján a Minisztérium megküldte a Színház és a Bábszínház közös működtetetésére vonatkozó - 2029. december 31. napjáig szóló - megállapodások tervezetét, amely az előterjesztés 1. számú mellékletét képezi. A megállapodások értelmében a Színház részére 347.386.470,- Ft, a Bábszínház részére 81.055.000,- Ft állami támogatás kerül biztosításra, az Önkormányzat pedig az állami támogatással megegyező összegű támogatást biztosít, mely az Önkormányzat 2025. évi költségvetésében rendelkezésre áll.

A támogatói okirat megkötésének feltétele, hogy az állami támogatást az Önkormányzat feltétel nélkül engedményezi a Színház és Bábszínház javára, és az erről szóló engedményezési megállapodást a Minisztériumnak bemutatja. Előzőekre tekintettel a támogatás biztosításához szükséges az engedményezési megállapodások megkötése is, amely az előterjesztés 2. számú mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. május „ ”**

**/: Dr. Nemény András :/**

**HATÁROZATI JAVASLAT**

**…./2025. (V.29.) Kgy. számú határozat**

1. Szombathely Megyei Jogú Város Közgyűlése egyetért a Weöres Sándor Színház Nonprofit Korlátolt Felelősségű Társaság és a Mesebolt Bábszínház vonatkozásában az előterjesztés 1. számú melléklete szerinti közös működtetetési megállapodások, valamint az előterjesztés 2. számú melléklete szerinti engedményezési megállapodások megkötésével.
2. A Közgyűlés felhatalmazza a polgármestert az 1. pont szerinti megállapodások aláírására.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Szabó Tibor, a Weöres Sándor Színház Nkft. ügyvezetője

Csató Kata, a Mesebolt Bábszínház igazgatója /

**Határidő:** 2025. június 30.